b"\n_START_ARTICLE_\nSeniorgolf\n_START_PARAGRAPH_\nSeniorgolf er golf i alderklassen 50 \xc3\xa5r og eldre for menn, og 45 \xc3\xa5r og eldre for damer.\n_START_SECTION_\nProfesjonell golf\n_START_PARAGRAPH_\nI profesjonell golf er seniorer spillere over 50 \xc3\xa5r n\xc3\xa5r det gjelder menn, og 45 \xc3\xa5r n\xc3\xa5r det gjelder damer._NEWLINE_I 1980 ble Senior PGA Tour, den f\xc3\xb8rste touren for spillere over 50 \xc3\xa5r, opprettet. I 2002 ble navnet endret til Champions Tour. Det europeiske PGA fikk i gang en tilsvarende tour, European Seniors Tour, for sine medlemmer i 1995._NEWLINE_Majorturneringer i profesjonell seniorgolf er per 2012 Senior PGA Championship, The Tradition, Senior Players Championship, US Senior Open og Senior Open Championship._NEWLINE_I profesjonell damegolf ble den f\xc3\xb8rste touren opprettet i 2001 under navnet Women's Senior Golf Tour. I 2006 ble navnet endret til Legends Tour. Veksten i seniorgolf for damer har ikke tilsvart den for menn, og damene har ingen major-turneringer.\n_START_SECTION_\nAmat\xc3\xb8rgolf\n_START_PARAGRAPH_\nI amat\xc3\xb8rgolf g\xc3\xa5r grensen ved 50 \xc3\xa5r b\xc3\xa5de for menn og damer. Det arrangeres ogs\xc3\xa5 mesterskap i andre klasser, som i Norge, der golfere over 65 \xc3\xa5r har en egen klasse i Norgesmesterskapet."